
Carpafîi 

“Ca totdeauna, glasul nostru, încă exprimat liber în exil, trebuie să se ridice răspicat... ” 

♦ “CARPAŢII” (revistă de cultură si acţiune românească în Exil) Director: Aron Cotrus. 
Redactori: Traian Popescu si N. S. Govora. Anul I, Nr. 1, 10 Mai 1954, Madrid. Primul număr 
apare cu subtitlul de “revistă culturală ” si este dedicat Congresului Uniunii Latine care a avut 
loc la Madrid între 10 si 16 Mai 1954. Semnalăm din cuprins: Vasile Pârvan - “Homenaje al 
Emperador Trajano”, Aron Cotrus - “ Rapsodia Valaca”, Alfred Rimbaud - “Histoire des 
Roumains de la Dacie Trajane”. “Unul din punctele principale ale programului revistei noastre 
este acela de a răspândi, printre Românii desţăraţi, scrieri literare dintre cele mai apropiate de 
sufletul neamului nostru, care le pot fi spre întărire sufletească, precum si tot ce avem mai 
deosebit în visteria noastră poporală, cu care avem tot dreptul să ne mândrim. Cu aceste 
gânduri pornite din adâncul fiinţei noastre, trimitem din pragul acestui număr, un frăţesc salut 
Românilor de bine, care ne vor primi în casele lor, prin mijlocirea revistei “Carpăţii ” - se scrie 
în explicaţia cu titlul " Rostul revistei noastre ” aflată pe ultima pagină a publicaţiei. Una dintre 
cele mai cunoscute reviste de cultură românească din Exil, cu un conţinut substanţial, a numărat 
printre colaboratori de-a lungul timpului, nume dintre cele mai ilustre: Pamfil Seicaru, C. Xeni, 
Nicolae Novac, Dr. Faust Brădescu (D. Brad), Toader Ioras, St. Georgescu-Olenin, Vasile 
Posteucă, Sava Gârleanu, I. G. Dimitriu, V. Buescu, Ion Ţolescu, Filon Verca, Serafim Bratocea, 
Dr. Alexandru Sugă, Romeo Bran, Dr. Ovidiu Vuia, Nicolae Roşea, Sever Mănuceanu, Dr. Ana 
Maria-Marin, Ion Jovin, Prof. Univ. Stan M. Popescu, Radu Budisteanu, Prof. Univ. Dumitru 
Paulescu, Vintilă Horia, Alexandru Moraru, Ovidiu Ionescu, Prinţul Mihail Sturdza, Ioan Mirea, 
Demetrius Leonties, G-ral Platon Chirnoagă, Prof. Univ. Eugen Lozovan, Gabriel Bălănescu si 
mulţi alţii. Sunt de menţionat articolele comemorative bine documentate închinate 
personalităţilor si momentelor de importanţă istorică din viaţa poporului român, cele destinate 
naţionalismului românesc reprezentat de Mişcarea Legionară, reportajele comemorative dela 
Majadahonda, contribuţiile cu versuri ale poetului Aron Cotrus (în special), proza si articolele de 
istorie politică. Remarcabilă si la obiect rubrica de “Note cu lexic potolit’’ 11 îngrijită de-a lungul 
anilor de Nicolae Stefănescu Govora, în care sunt analizate si dezbătute sintetic problemele 
conflictuale din lumea exilului politic românesc. Reţinem: Virgil Cioflec - ", Ştefan Luchian” (I, 
Nr. 3, 1954); Pamfil Seicaru - " Poezie si politică, Octavian Goga” (II, Nr. 9/11, 1956); Nicolae 
Novac - " La capătul drumului” (nuvelă, II, Nr. 9/11, 1956); I. G. Dimitriu - " între poezie si 
istorie. Osândirea haiducului oltean Nicolae Groaza - 7 August 1838” (IV, Nr. 21, 1957); 
Pamfil Seicaru - “ Un învins: Ion Mihalache” (V, Nr. 26/27, 1958); Grigore Manoilescu - “ Un 
om din altă plămadă: Corneliu Codreanu” (V, Nr. 28, 1958); N. S. Govora - “ Ţărănismul lui 
MihaiEminescu” (VI, Nr. 32/33, 1959); Aron Cotrus - " LuiEminescu” / la 70 de ani dela 
moartea poetului Mihai Eminescu (VI, Nr. 32/33, 1959); N. S. Govora - " Hoinar prin laşul 
literar” (VI, Nr. 34/35, 1960); Blas Pinar - ", Sânge românesc pe pământ spaniol” (VIII, Nr. 




2/3, 1962); C-tin Sassu - “ Semnificaţia Majadahondei” (VIII, Nr. 2/3, 1962). După 10 ani de 
întrerupere fortuită de greutăţile financiare, la 10 Iulie 1972 publicaţia revine în arena luptei 
anticomuniste cu un cuvânt explicativ al redacţiei “Carpaţii”: “împrejurăripotrivnice ne-au 
împiedecat în tot acest interval de timp, să vă împărtăşim, vouă fraţi Români, răspândiţi pe toate 
cele cinci continente, gândurile si preocupările noastre în legătură cu Neamul nostru. Le bănuiţi 
si le înţelegeţi... Nu putem rămâne nepăsători. Ca totdeauna, glasul nostru, încă exprimat liber 
în exil, trebuie să se ridice răspicat, cerând libertate si dreptate pentru neamul românesc vândut 
fără voia lui unor forţe streine de tradiţiile si de sufletul lui” (XVIII, Nr. 1). Semnează în acest 
număr: Mihail Sturdza (fost Ministru al Afacerilor Externe) - “Unde dai si unde crapă Gen. 
Platon Chirnoagă - “Refugiaţii si Conferinţa de Securitate Europeană”', George Demetrescu 
(în numele Comunităţii Românilor din Spania) - “Memoire des Roumaniens residents en 
Espagne concernant la Basarabie et Ies autres territoires ravis a la Roumanie par L'Union 
Sovietique”: Radu Ghenea - “Exilul si Exilaţii”', Faust Brădescu- “Forţele Exilului 
Românesc”; Demetriu Leonties - “Kapitulation der Bonner Opposition”; Pr. D. Em. Popa- 
“10 Mai”', Ioan Bichiola - “Unitatea Europei si Românii din streinătate”, s.a. Punând accentul, 
în primul rând, pe reprezentarea intereselor naţionale româneşti si apărarea acestor interese în 
faţa lumii internaţionale sau încercând să facă public punctul de vedere românesc în faţa 
problemelor mondiale, sunt publicate numeroase studii si articole în limbile majore de circulaţie 
universală: Faust Brădescu - “La Derniere faillite communiste”: M. St. - “Funeral for 
Liberty”', Remy de Laon - “Analyse de la conjuncture”: Radu Ghenea - ”Ante la segunda 
Yalta hay que fortalecer la Union Sovietica” (toate acestea în nr. 5, XVIII, 10 Noembrie 1972), 
sau cele din numărul proxim (6, 10 Decembrie 1972): Mihail Sturdza - “The Archangel and the 
world”: Basil Rustakol de la Kaleone - “Ambitiouspresidentielles”: Traian Popescu - “1 de 
Diciembre de 1918”, ori “Memorandum-ul”î n lb. engleză adresat Conferinţei de Securitate 
Europeană din partea Asociaţiei Refugiaţilor Români, fără a neglija pe cele în limba română sub 
semnăturile lui: Faust Brădescu (“Ultimul discurs al lui Corneliu Zelea Codreanu”), Gen. 
Platon Chirnoagă (“Forţele stau faţă în faţă ”), Traian Popescu (“Voi n 'aţi stat cu noi în 
celule”), sau ciclurile despre “România si unitatea Europei” de Traian Popescu cu privire la 
emisiunile filatelice româneşti editate la Madrid sau cele de dialog intitulate “De vorbă cu noii 
refugiaţi” pc care le semnează D. Brad (pseudonimul Dr. Faust Brădescu). Despre “Securitatea 
europeană si al treilea război mondial” ne vorbeşte Gen. Platon Chirnoagă în primul număr 
apărut la 20 Ianuarie 1973, iar Dr. D-tru Feonties cuprinde “Semnificaţia Corpului Legionar 
Moţa-Marin”, jurămintele si postulatele acestor jurăminte care “ trebuiau să fie spartane în 
asprimea lor faţă de pornirile materiale din om ”. Tot în acest număr (7, XVIII), Episcopul 
Valerian D. Trifa, în numele Episcopiei Ortodoxe Române din America, semnează o “Scrisoare 
deschisă domnului Athanase Joja, preşedintele Asociaţiei “România ”, prin care reafirmă 
poziţia clară a emigraţiei române vis-â-vis de condiţiile de dialog exprimate de Asociaţia 
“România”, emisară a regimului comunist. “Mişcarea legionară si spiritul religios” este titlul 
studiului pe care îl iscăleşte Faust Brădescu în nr. 20/21 (XX) Feb.-Martie 1974, punctând 
diferenţele dintre Mişcarea Fegionară care “spre deosebire de indiferenţa religioasă a 
democraţiei si de ateismul declarat al comunismului este o concepţie politico-socială structurată 
religios ”, urmărind “modificarea în adâncime ” a individului, arătând că extraordinarele valori 
ale Mişcării Fegionare “morale si sociale, umane si politice”, se datorează acestui spirit religios 
imprimat în “doctrina, preceptele, concepţia de viaţă si activitatea ” ei. în 1977, împlinindu-se 
“O sută de ani de Independenţă (1877-1977)”, N. S. Govora face o incursiune istorică a 
preliminariilor care au dus la intrarea României în războiul dela 1877, participarea Annatei 



Române si victoriile ei asupra redutelor turceşti, acelaşi autor iscălind sub pseudonimul Ştefan 
Georgescu Sergent si fragmentul care înfăţişează “împresurarea Plevnei”, fragment extras din 
volumul “Carnetul unui veteran” apărut în Editura “Rigmor” din Madrid. Tot din sumarul 
omagial al acestui număr, A. Vlahuţă descrie “Războiul Independenţei văzut prin penelul 
pictoruluiN. I. Grigorescu”, T. Belgiu semnează în limba spaniolă articolul “La Unificacion 
Rumana de 1600” (prima unire sub Mihai Viteazul a ţărilor române, preludiul Independenţei 
dela 1877 si României Mari din 1919), iar Traian Popescu, în limba spaniolă, înfăţişează pe scurt 
istoria Românilor si a conducătorilor lor din cele trei regiuni cum si importanţa Independenţei 
dela 1877 în viaţa poporului român în articolul “1877-1977 - Centenario de la Independencia 
de Rumania” (XXII, Nr. 4, Aprilie - Mai 1977). Un important expozeu semnează Alexandru 
Sugă despre “România si drepturile ei asupra Basarabiei” în numărul 7 (XXIII, 1977), iar 
Faust Brădescu sub titlul “24 Iunie 1927”, la aniversarea a cinci decenii de existenţă a Mişcării 
Legionare, ţine să precizeze: “Au trecut 50 de ani de când simţirea a devenit cuget si cugetul 
faptă! O jumătate de veac prinsă ’n cumpănirea omului între a rămâne gând nedospit sau a se 
ridica spre zările senine, luminate de preceptele legionare... Sub semnul credinţei legionare, 
omul si-a înţeles menirea si’n adâncul fiinţei lui au început să se limpezească căile împlinirei... 

In străfundurile nevăzute ale sufletului, flacăra aprinsă acum 50 de ani de Căpitan, pâlpâie ca o 
candelă de veghe. In milioane de inimi româneşti ea păstrează speranţa si încrederea în învierea 
României, asa cum odinioară, în vremuri de prigoană, tot ea a păstrat demnitatea si curajul 
zecilor de mii de legionari întemniţaţi... Mişcarea Legionară, vie si nestrămutată în gând si 
faptă, stă straje neclintită în faţa puhoaielor comuniste, a inconştienţei demo-plutocratice si a 
tuturor rămăşiţelor oligarhice care au trădat neamul românesc ”. Următoarea ediţie a revistei 
(XXIII, Nr. 9, 1978) pe lunile Februarie - Martie cuprinde o importantă punere la punct intitulată 
“Răspuns Domnului Radu Cornăţeanu” pe care o semnează directorul revistei Traian Popescu, 
iar Faust Brădescu în “Reflecţii si obiecţiuni”, dezbate problema reînfiinţării răposatului Comitet 
Naţional Român pe care o propune Nicolae Penescu, după cum se exprimă autorul articolului, 

“pe aceleaşi baze falimentare si cu aceiaşi politicieni ” trecuţi “prin toate compromisurile ”. 
Rubrica “Pe marginea cărţilor” din această ediţie, îngrijită de N. S. Govora, face o importantă 
contribuţie la cunoaşterea volumului memorialistic pe care îl semnează Horia Sima, “Sfârşitul 
unei domnii sângeroase” 2 *, cronică amplă de mărturii legionare ce se vor continua si închega 
prin celelalte volume binecunoscute apărute ulterior. Un număr important al revistei “Carpaţii” 
este cel apărut în cadrul omagial al aniversării triste a 40 de ani dela asasinarea Căpitanului 
(XXIV, Nr. 14, Noembrie - Decembrie 1978), număr care debutează cu o circulară adresată 
legionarilor pe care o semnează Horia Sima, Comandantul Mişcării Legionare, reafirmând “forţa 
spirituală ” a Căpitanului, la fel de viu “ca si atunci când era în viaţă ”, înălţându-se “ca un 
uriaş peste întunericul lumii contemporane ”, a cărui aureolă “de puritate si adevăr a rămas 
neatinsă”, doctrina Căpitanului devenind “un bun universal” dela care se adapă “numeroase 
grupări naţionaliste ” în lume. Un studiu dezvoltat “Corneliu Zelea Codreanu în lupta 
anticomunistă a poporului român”, pe care îl iscăleşte Nicolae Roşea în pag. 5-9 ale revistei, 
analizează scopul si parcursul luptei pornite în pădurea Dobrina la începutul anului 1919, 
moment după care “Ţara românească se îmbracă în haine de sărbătoare si se avântă cu 
încredere pe făgasurile istorice pe care i le deschide Corneliu Zelea Codreanu ”, Căpitanul 
Românilor, a cărui figură, peste ani, “se desprinde din orizontul românesc si se proiectează pe 
firmamentul lumii ca un mare vizionar al frământatelor noastre vremuri ”. “Deshumarea 
Căpitanului” este titlul însemnărilor pe care le descrie Vasile Posteucă în jurnalul său, martor al 
acestui moment în toamna anului 1940, cu îndemnul, rămas valabil si azi peste negura 


timpurilor: “ Generaţiile de mâine, pentru a înţelege mai bine chemarea neamului şi voia lui 
Dumnezeu, vor trebui să meargă şi să îngenunche la Jilava şi la Casa Verde. Să sărute ţărâna 
aceea sfinţită de cel mai curat sânge al primei generaţii legionare. Căci această ţărână le va 
vorbi mai mult şi mai clar decât toate cărţile de învăţătură şi le va da cel mai bun sfat cum să 
creadă, să lupte, să moară şi să biruie. Noi cei de azi, aşa mici cum suntem, cutremuraţi de 
clipele trăite la Jilava, spunem: o istorie este cu atât mai mare, cu cât e mai grea de morminte. 

Şi mormintele istoriei se deschid, iar morţii ei învie”. Mai notăm, din această ediţie: Faust 
Brădescu - “Nicadorii, Decemvirii, Răsbunătorii”, caracteristica si premizele ‘‘care au dus la 
stabilirea... unui nou comportament uman în faţa abuzului de putere, a miseliei si-a trădării”, 
aceste trei echipe de pedepsire trebuind a fi ‘‘privite prin prisma suferinţelor Mişcării Legionare 
si ale poporului român..., adică trebuiesc luate în consideraţie atât cauzele imediate care au 
precipitat faptul, cât si cauzele îndepărtate ce apasă pe sufletul tuturor. Gestul lor - continuă 
autorul - a fost răspunsul unei generaţii desprinsă din complexul robiei spirituale, decisă să 
readucă ordinea si cinstea în mijlocul unei societăţi ce pierduse si sensul răspunderii si al 
curajului civic”', G. Dumitrescu - “ Demascarea” (extrase din lucrarea cu acelaşi titlu privind 
măsurile de reeducare din închisorile comuniste); Ovidiu Vuia - “ Sonetele lui V. Voiculescu”. 
Numărul 24 al publicaţiei (XXV) din 1980 debutează în prima pagină cu circulara intitulată “Pe 
baricadele adevărului (1927-1980)” adresată legionarilor de Horia Sima la împlinirea a 53 de 
ani de existenţă a Legiunii, reiterând crezul si poziţia neclintită de luptă a acesteia: “Astăzi, ca si 
acum 53 de ani, în acea zi binecuvântată de 24 Iunie, când ia naştere Mişcarea Legionară, stăm 
neclintiţi pe baricadele adevărului... Exilul se apropie de sfârsit, căci bătălia finală nu mai e 
departe... Dumnezeu va răsplăti credinţa si răbdarea noastră “Clasă si Naţiune în concepţia 
legionară ” se intitulează studiul pe care îl semnează Faust Brădescu focalizat pe diferenţele de 
clasă si naţiune între gândirea marxistă si concepţia legionară, iar ediţia viitoare a revistei, 
numărul 25 (XXV) pe lunile Octombrie - Noembrie, tradus în mai multe limbi de circulaţie 
mondială, publică “Memoriul difuzat de Asociaţiile Româneşti din Exil si Comunitatea 
Românilor din Spania asupra Conferinţei de securitate europeană dela Madrid” cerându-se 
“organizarea de alegeri libere ” în toate ţările căzute în robie din estul Europei si “abolirea 
acordurilor secrete semnate la Teheran si Yalta la sfârşitul celui de-al doilea război mondial”, 
în acelaşi spirit fiind si expunerea sub titlul “Les Droits de L ’Homme et L Tndependence de la 
Naţio n Roumaine”. Vintilă Horia iscăleşte articolul intitulat sugestiv “De ce viitorul nu poate fi 
comunist”, Nicolae Roşea, sub titlul “Voi fasciştii sunteţi teroriştii”, face o analogie a 
“drepturilor omului” din România anilor ’20 - ’30 si respectarea acestor drepturi în timpul 
guvernărilor liberale din acel timp, iar Traian Popescu încheie seria de fascicole despre 
“Instigaţiile domnului Marius Ligi”, prin care răspunde afirmaţiilor tendenţioase debordante pe 
care acesta le face la adresa Mişcării Legionare. în numerele 28/29 din 1981 (XXVI), din 
conţinutul deosebit de bogat si variat, ţinem să distingem totuşi relatările cuprinse despre 
“Basarabia - Pământ românesc subjug strein”, simpozion si protest în acelaşi timp împotriva 
samavolnicei ocupaţii sovietice, pe care îl găzduieşte Cercul Cultural “Independenţa” din Koln 
cu ocazia împlinirii a 63 de ani de la realipirea Basarabiei cu Tara Mamă în 1919. Manifestarea 
include comunicările prezentate de Dr. Alexandru Sugă (conducătorul Cercului Cultural 
“Independenţa”), “Din istoria glorioasă si tristă a Basarabiei”; Ovidiu Vuia - “Spiritualitatea 
românească a Basarabiei”; Traian Popescu - “Bolşevismul se clatină”; Cătălin Niţescu - 
“Unirea Basarabiei cu Patria Mamă, 27 Martie 1918”; Eugenia Dumitrescu - “Basarabia, 
pământ românesc sub jug strein”, iar Nicolae Lupan, sub titlul “Tragedia euforiei”, evocă 
momentele triste ale ocupaţiei sovietice a Basarabiei în urma abjectului ultimatum dela 28 Iunie 



1940, sau cele ale retragerii din Basarabia în 1944. Tot aici găsim articolul semnat de Faust 
Brădescu, “Le Miracle Polonais”, în care vorbeşte despre mişcările revendicative din Polonia 
conduse de Lech Walesa, editorialul semnat “Carpaţii” despre atentatul contra Papei Ioan Paul 
al II-lea, “Attentat contre Le Pape Jean Paul II”, sau însemnările si consideraţiile pe care le 
face N. S. Govora sub titlul “Memoriile lui Duca ” pe marginea lucrării apărute în exil cu titlul 
“Amintiri politice” de I. G. Duca. Numărul 30 (XXVI) al revistei apărut în toamna anului 1981, 
este un număr comemorativ dedicat în întregime poetului Aron Cotrus, cu ocazia împlinirii a 20 
de ani dela moartea acestuia survenită în anul 1961, în California. Despre “Maestrul Aron 
Cotrus - Omul”, “Directorul si conducătorul spiritual al revistei noastre..., bardul inegalat al 
Valachismului, în toate întruchipările istorice, dela Decebal, Horia si până la Cornelia Zelea 
Codreanu ”, ne vorbeşte Traian Popescu, prieten apropiat al poetului încă din primii ani de exil, 
amintiri preţioase însoţite de numeroase fotografii sau reproduceri olografe din versurile si 
scrisorile marelui bard. Isi aduc contribuţia în acest număr omagial: Faust Brădescu - “Aron 
Cotrus, simbol al iubirii de neam”-, V. Copilu Cheatră- “Cum Vani cunoscut pe Aron Cotrus 
Vintilă Horia - “Aron Cotrus în amintire N. S. Govora - “Socialistul” Aron Cotrus”; Ovidiu 
Vuia - “Aron Cotrus, marele rapsod”, fiind reproduse cu această ocazie mai multe poeme ale 
acestuia, între care “Ţară” si “Corabia Verde”, iar Ion Ţolescu alături de Al. Gregorian închină 
versuri poetului nemuritor. Despre alegaţiile privitoare la “cei 63 foşti demnitari care au pierit la 
Jilava în 1940” scrie Nicolae Roşea în numerele 31 (XXVI, 1981) si 33 (XXVII, 1982) sub titlul 
“Sindicatul crimei”, autorul înfăţisându-ne faptele pline de cruzime împotriva legionarilor, 
crimele si excesele acestor “demnitari” în timpul autocraţiei carliste soldate cu sute de morţi din 
rândurile Legiunii, un tablou cu adevărat sumbru si înfricoşător. “Yalta, pactul rusinei” este 
titlul editorialului semnat de revista “Carpaţii” în prima pagină a publicaţiei cu numărul 33, 
Yalta nefiind “un simplu pact de înţelegere militară între forţe aliate pentru a înfrunta cu mai 
multă încredere reciprocă inamicul comun ”, ci “o neruşinată târguială pe taraba istoriei ” si “o 
infamă tranzacţie între cumetri ce-si împărţeau o pradă de război ca ultimii barbari ai unui 
secol plin, în teorie, de umanism, libertate, justiţie si drepturi ale omului... ”, iar Dr. I. C. 

Untaru analizează prin date istorice apariţia hunilor în Europa, desfiinţând propaganda 
revizionistă si revendicările absurde lipsite de orice fond ale Ungariei si agitatorilor ei din exil pe 
seama Transilvaniei în articolul “Maghiarii si maghiarimea”. Acelaşi cadru substanţial de 
prezentare se remarcă si din evoluţia ulterioară a publicaţiei, din conţinutul bogat mărginindu-ne 
să prezentăm, la întâmplare, câteva titluri de relevanţă: “Morminte fără cruce” se intitulează 
rândurile pe care le semnează Filon Verca în numărul 36 (XXVII, 1983) prin care-si expune 
consideraţiile cu privire la noul volum apărut al cărui autor este Cicerone Ioniţoiu, purtând titlul 
omonim al articolului. Problema pe care o scoate în evidenţă Filon Verca, se referă la “tendinţa 
de a minimaliza, de a elimina chiar din istoria acestei epoci, o parte a rezistenţei româneşti si 
cea mai autentică: Mişcarea Legionară”. Filon Verca, el însusi membru al rezistenţei 
anticomuniste din ţară, arată în exemple numeroase faptul că apartenenţa legionară a multora din 
cei pomeniţi în volum de C. Ioniţoiu este voit ignorată din motive politice, autorul lucrării fiind 
veleitar naţional-ţărănist, “lăsând chiar uneori să se înţeleagă că erau toţi ţărănişti ”, practicând 
în chip necavalereasc imaginea unei aureole prin extrapolarea celor afiliaţi ideilor sale. Filon 
Verca revine dealtfel pe marginea rezistenţei anticomuniste în nr. 38/39 (XXVII, 1983), când 
începe publicarea propriilor mărturii despre “Parasutarea în România vândută” 3) si lupta de 
rezistenţă anticomunistă, continuate apoi în numerele viitoare ale revistei. Fiind la cuprinsul 
acestui număr, semnalăm luările de poziţie ca răspuns la atacurile împotriva şefului Mişcării 
Legionare pe care le lansează Ion Pantazi în ziarul “Stindardul” din nr. 149, Iulie 1983, Filon 


Verca arătând cu precizie inspiraţia lor: “Cu amărăciune privesc cum ‘orchestra roşie ’ a 
câştigat o nouă vioară, aceias care odinioară vibra, durerea neamului întreg la Baia Sprie, 

Aiud, Valea Nistrului... Astăzi, melodia ei sinistră însoţeşte acordurile unei orchestraţii dirijată 
din umbră... ” (art. “ Apărătorii Mareşalului”). Pe marginea subiectului mai semnează: Cpt. N. 

S. Beldie, “ Un răspuns domnului Ion Pantazi” si Traian Popescu care vorbeşte despre 
“Inconsecvenţele Mareşalului”, polemică ce se continuă în numărul 45 (XXVII, 1984). In nr. 
40/41 al publicaţiei (XXVII, Oct.-Ian. 1983-’84), Grigore Manoilescu încearcă să explice despre 
tainicul înţeles al jertfei din 1937 a celor doi conducători legionari, Ion Moţa si Vasile Marin 
(art. “De ce?”), si ne înfăţişează amintirile sale legate de Comeliu Codreanu si personalitatea 
acestuia în articolul “Un om din altă plămadă “Am avut prilejul să-l văd pe Codreanu de 
multe ori şi în felurite împrejurări - scrie autorul. In momente dramatice sau în ceasuri senine, 
bătut de gânduri sau luând hotărâri. L-am văzut glumind şi l-am văzut poruncind. Vorbind cu 
ţărani şi cu muncitori, cu oameni politici sau cu oameni de cultură. Cu români şi cu străini. Un 
an de zile, cât a apărut «Buna Vestire», l-am văzut aproape în fiecare zi. Dar tot nu îndrăznesc 
să spun că l-am cunoscut într ’adevăr. Ce-am putut vedea au fost mai ales unele înfăţişări ale 
personalităţii lui vizibile, trecătoare, neesenţiale. Rar mi-a a fost dat să întrevăd câte o scânteie 
din adâncuri. De aceea tot ce pot face astăzi e sa adun doar câteva pietre noi, necunoscute, 
pentru temelia monumentului lui. Câteva fapte si gânduri care as vrea să fie înfăţişate întocmai 
aşa cum au fost deşi sunt trecute prin sufletul unui om care l-a iubit şi l-a respectat’’. Despre 
drama exilului românesc si atitudinea noilor refugiaţi scrie Faust Brădescu în articolul pe care-1 
intitulează “între laşitate si oportunism” din numărul 45 al publicaţiei (XXVII, 1984), si tot aici 
găsim transcris în limba română “Interview-ul Comandantului Horia Sima luat de Georges 
Gondinet, Directorul revistei “Totalite”, interviu apărut în nr. 18/19 al acesteia, două numere 
dedicate în întregime Mişcării Legionare. In mesajul final, adresat “tinerilor care refuză Europa 
dela Yalta si care resping viziunea materialistă a lumii”, Horia Sima precizează la finele 
interviului: “Noile generaţii riscă să-şi piardă definitiv libertatea şi să devină sclavi în imperiul 
mondial al comunismului, dacă nu se întorc la adevărurile esenţiale ale vieţii, care sunt: ideea 
naţională şi ideea creştină. Nu poţi fi liber şi să te bucuri de drepturile omului într ’o naţiune de 
sclavi. Datoria fiecăruia, tânăr sau bătrân, este în acest moment nu numai de a se opune 
ameninţării din Răsărit, dar de a câştiga bătălia contra comunismului ”. In numărul 47 (XXVII) 
pe lunile Ianuarie - Martie 1985, la pierderea dureroasă a lui George Demetrescu, Preşedintele 
Comunităţii Românilor din Spania, ca un adevărat omagiu colectiv, semnează articole despre 
marele dispărut: Nicolae Roşea, J. N. Manzatti, Faust Brădescu, Ion Ţolescu (versuri), Vintilă 
Horia si Traian Popescu din al cărui articol intitulat “La moartea lui George Demetrescu”, 
ţinem să extragem: “Prima grije i-afost de a regrupa - ca români - zecile de refugiaţi aflaţi în 
Spania, aplanând vechi conflicte personale, divergenţe de opinii pe teme politice, culturale sau 
naţionale, cam a fost cazul Aron Cotruş - Pamfil Seicciru, Crisu Axente - Uscătescu, ora 
românească la Radio Naţional Madrid etc. Făcând să prevaleze interesele naţionale ambiţiilor 
personale, l-a determinat pe ultimul să accepte preşedenţia la comunitate a lui Aron Cotrus si pe 
acesta să primească la revista Carpaţii colaborarea lui Seicaru, care a continuat fructuoasă si 
după moartea poetului. A doua grije a fost să oficializeze comemorarea anuală de la 
Majadahonda a jertfei eroice adusă cauzei creştine şi naţională a Spaniei, prin sacrificiul 
voluntar al lui Ion Moţa si Vasile Marin, cruciaţi români în lupta Europei împotriva 
Anticristului comunist, înfiinţând Asociaţia “Amigos de Majadahonda ’’ sub preşedenţia 
generalului Don Ricardo Villalba cu sprijinul moral al generalului Jose Diaz de Villegas si 
Sergio Cifuentes, personagii marcante aiMovimientuluifranchist”. Tot din numărul 47 al 



“Carpaţii”-lor ţinem să consemnăm reportajele pe care le reproduce din ziarul madrilean 
“Fuerza Nueva” pe marginea manifestărilor care au avut loc la Monumentul dela Majadahonda 
la împlinirea a 48 de ani dela jertfa lui I. Moţa si V. Marin, rândurile consemnate în limba 
română de Traian Popescu si textul cuvântărilor celor doi invitaţi, ca vorbitori principali, Blas 
Pinar (conducătorul organizaţiei “Fuerza Nueva”) si Dr. Radu Budisteanu, însoţite de numeroase 
fotografii. Frunzărind bogatul conţinut, ţinem să mai notăm din numerele viitoare ale publicaţiei: 
Traian Popescu - “ Un perfid atac împotriva Mişcării Legionare” I-II (XXX, Nr. 49/50 - 51, 

1985) ; Filon Verca - “Fii adoptivi” (analiză despre cartea de amintiri “în lupta neamului” de 
Horaţiu Comaniciu); Radu Budisteanu - “Principiile si aplicarea lor în politică” (XXX, Nr. 
49/50, 1985); Traian Popescu - “Gheorghe Costea, Comandant al Bunei Vestiri, ne-a părăsit” 
(omagiu la plecarea din viaţă a vajnicului luptător pentru cauza Legiunii si a cauzei româneşti, 
Directorul revistei “Ţara si Exilul” lansată la finele anului 1964 - XXXI, Nr. 51, Ian.-Feb. 

1986) ; Radu Budisteanu - “Politica externă a U.S.A.-ului ”; N. S. Govora - “Un om sgălţăit de 
ambiţii, domnul Dr. Iancu Raţiu” I - V (ultimul capitol al prezentării începute în nr. 41/42); 
Ovidiu Ionescu - “Ion Pacepa” (consideraţii pe marginea dezvăluirilor făcute de Ion Pacepa 
publicaţiilor pariziene “L’express” si “Le Matin” - XXXI, Nr. 52, 1986). Despre “Aspectul 
reprezentării în Exil” scrie Faust Brădescu în ediţia cu Nr. 53/54 (XXXIII, 1987), concluzând că 
“toate tentativele au fost si au rămas încercări nereprezentative. Izolate prin tendinţă, reduse 
prin număr, n 'au reuşit să mobilizeze exilul românesc, să stabilească acea încredere totală în 
finalitatea urmărită, care-i caracteristica inconfundabilă a oricărei acţiuni mobilizatoare. Exilul 
românesc - spune în continuare autorul - aşteaptă mereu semnul revelator al acordului de 
vederi si al armoniei de simţiri’’. Mai semnează în cuprins: Ion Ţolescu - “Oproblemă de 
conştiinţă ”, iar Alexandru Sugă închină rândurile sale lui “Pavel Onciu, Domnul din Banat” 
(Vicesecretar al Mişcării din exil si Senator legionar), la despărţirea dureroasă de acesta. Nu 
putem încheia rândurile de faţă despre bogata activitate editorială a revistei “Carpaţii” 4) , fără 
prezentarea ultimului număr tipărit al acesteia pe lunile Iunie - Noembrie 1989 (XXXVIII, Nr. 
62/63), număr care debutează cu articolul “Centenarul Eminescian - La arme fraţi Români” pe 
care îl semnează Traian Popescu, la împlinirea a o sută de ani dela moartea poetului (1889- 
1989), “bardul suferinţelor si virtuţilor naţionale, vizionarul României Mari ”. Autorul ne 
înfăţişează manifestările numeroase care au avut loc în exil, între acestea comemorarea dela Paris 
sponsorată de opt instituţii culturale din Europa si Statele Unite, la iniţiativa Fundaţiei Culturale 
Române din Madrid prezidată de scriitorul Vintilă Horia, la încheierea festivităţilor având loc la 
Biserica Română “dezvelirea si sfinţirea statuii dedicate memoriei lui Mihai Eminescu de 
sculptorul Ion Vlad, care va fi situată la indicaţiile Primarului Chirac într ’una din piaţetele care 
încercuiesc Biserica. Omagiu si adeziune franceză la comemorare ”. O altă manifestare pe seama 
acestui eveniment, la Munchen, în Germania Federală, unde “sculptorul Alexandru Pană i-a 
dedicat o plachetă în bronz având ca avers figura lui Eminescu, iar pe revers conturul României 
Mari ”, însă - ne spune în continuare autorul - “cea mai valoroasă si pozitivă contribuţie la 
această aducere aminte a geniului creator Eminescu este retipărirea la Paris a operei etico- 
socială eminesciană cuprinsă în eruditele articole publicate în revistele si gazetele epocei lui ” 
sub îngrijirea si efortul material al directorului editurii “Mioriţa” din Paris, Gh. Piscoci- 
Dănescu. Tot în cuprinsul acestei ediţii sunt reproduse imagini dela marea adunare din ziua de 27 
August 1989 în faţa Mitropoliei Ortodoxe din Chisinău, a românilor dintre Prut si Nistru în 
număr de peste 750.000 participanţi, ocazionată de hotărîrea privind revenirea limbei 
moldoveneşti la grafia latină, alături de facsimile ale titlurilor mai multor reviste tipărite pentru 
prima dată în caractere latine: “Literatură si Artă”, ediţia de Joi, 31 August 1989, 


“Deşteptarea” (Nr. 3, August 1989) si “Glasul”, tipărit în Lituania de Societatea de Cultură 
“Dacia”, acesta din urmă apărut încă din... Martie 1989, conducerea redacţiei compusă din 
Leonida Lari, Ion Vătămanu si Viorel Mihail, asumându-si cu mare curaj caracterul si conţinutul 
naţionalist, la pagina 12, în cadrul rubricii “Lecţie de istorie” cu titlul “Regi si căpetenii Geto- 
Dace de până la Burebista ”, reproducând (pentru prima dată în peste 40 de ani), întreaga hartă a 
Daciei de până la cucerirea romană, teritorii cuprinse “dela Nistru pân ’ la Tisa ”, fapt de 
importanţă extraordinară care relevă identitatea populaţiei cuprinse în aceste fruntarii si 
drepturile ei ancestrale, adevărat avertisment emancipativ de care va trebui să se ţină seamă în 
viitor. Nu mai puţin curajoasă este publicaţia “Deşteptarea” de care am amintit mai sus, 

“ Buletinul Frontului Popular din Moldova ”, din facsimilul reprodus al primei pagini a acestui 
număr putându-se citi, în majuscule, un fragment din articolul lui Mihai Eminescu intitulat 
“ Mândria de a fi Român” în care se spune: “ ...Optsprezece veacuri sînt de cînd viaţa latină a 
fost sădită pe acest pământ... Sămînţa din care a răsărit acest popor, e nobilă, si poporul nu va 
pieri decît atunci cînd Românii vor uita nobleţă seminţiei lor ”, iar mai jos, purtând titlul “27 
august - Marea Adunare Naţională”, este publicată Declaraţia Frontului Popular din Moldova 
datată 2 August 1989 cu privire la Pactul Ribbentrop-Molotov, declaraţie de protest împotriva 
anexării de către U.R.S.S. a Bucovinei si Basarabiei, din cele 8 puncte prezentate reiesind 
doleanţa de unire a “acestor două regiuni în cadrul unei singure organizări statale - 
Moldova... ” Tot în acest ultim număr al “Carpaţii”-lor întâlnim articolul pe care îl semnează 
Victor Corbuţ, “Ultimul Văcărestean - La moartea lui Radu Mironovici”, prezent cu toate 
riscurile în vara anului 1979 la înmormântarea Comandantului Bunei Vestiri, Radu Mironovici, 
dar si grupul de “Evocări” pe care le semnează Filon Verca si Traian Popescu, primul vorbind 
despre personaliatea Dr. Ion Claudian, cel de-al doilea zugrăvind portretele Comandorului Eugen 
von Baila si Avocatului Vasile Mailat, două nume de frunte ale luptei anticomuniste din exilul 
românesc. Mai amintim, ca punct final, precizările pe care le face N.S. Govora în “Câteva 
cuvinte despre un istoric dispărut” (istoricul fiind Vlad Georgescu), autorul unei pretinse 
“Istorii a Românilor de la origini până în zilele noastre” redactată în cel mai curat stil marxist, 
precizări pe care N.S. Govora le face atât asupra lucrării amintite, cât si a celui care a scris-o, ca 
răspuns la afirmaţiile laudative susţinute de Matei Cazacu sau Pavel Chihaia în privinţa acestui 
fals istoric tipărit. 

A apărut în limbile: română, franceză, spaniolă, germană si engleză. 

în paralel, sub auspiciile revistei, Colecţia si Editura “Carpaţii” în care au văzut lumina 
tiparului numeroase lucrări de importanţă românească. 

Nicolae NIŢĂ 

1) _ 

- în tonul unei mai vechi si consacrate rubrici intitulată “în vârf de săbii” continuată din 
periodicul “Chemarea” dela Paris de care s’a îngrijit autorul (vezi si revista “Chemarea”). 

2 ) _ 

- Horia Sima - “Sfârşitul unei domnii sângeroase”. Editura Mişcării Legionare, Madrid, 1977. 




3 ) _ 

- Filon Verca - “Paraşutaţi în România vândută”, voi. I. Editura “Carpaţii”, Traian Popescu, 
Madrid 1987. Voi. II sub titlul “Exilul amar”, Editura “Petrosneana”, Paris, 1992. 

4 ) _ 

- Câteva zeci de articole apărute în cursul anilor în revista “Carpaţii”, pot fi consultate on line 
pe situl miscarea.net la următoarele adrese de referinţă: http://www.miscarea.net/carpatii- 
revista.htm sau http://www.miscarea.net/carpatii-revista-a.htm 

NOTĂ : Cea mai mare parte a studiilor publicate în paginile revistei “Carpaţii”, s’au tipărit si în 
format de broşură la Editura “Carpaţii”, Traian Popescu, în cadrul Bibliotecii de Documentare 
“Dacia” (forma complementară a “Colecţiei DACIA” de la Rio de Janeiro, Brazilia). 


♦ Vezi si ultima actualizare a “Publicaţiilor Legionare” informat pdf( cea. 6.5 MB) 










